kardosdrur/scandi-wiki huggingface dataset:
Egon Krenz

Egon Krenz (født 19. marts 1937) er en tidligere politiker fra DDR's socialistparti. Han var kortvarigt (fra 18. oktober til 6. december 1989) leder af DDR, lige inden det ophørte med at eksistere som kommunistisk land. Han efterfulgte i sin tid Erich Honecker.

Han var længe leder af DDRs kommunistiske ungdomsorganisation FDJ og også af børneorganisationen Junge Pioniere (1971 – 1974).

Efter genforeningen blev han stillet for retten for forbrydelser begået under den kolde krig, specielt drabene på personer, som forsøgte at flygte over muren i Berlin og for at have været ansvarlig for DDR-regimets manipulerede "valg" og andre kriminelle aktiviteter. Efter langvarige retssager blev han i 1997 idømt 6½ års fængsel. Da han ankede dommen, blev han imidlertid løsladt fra varetægt, mens ankesagen blev behandlet. I 1999 bekræftede tysk højesteret dommen. Krenz betegnede det som «kold krig i retssalen». 11. januar 2000 afviste forfatningsdomstolen en klage fra Krenz, og 13. januar påbegyndte han afsoningen i Berlin-Hakenfelde. Han blev løsladt før tid efter tre års afsoning julen 2003 efter at være blevet underkastet en psykiatrisk undersøgelse, som slog fast, at det var forsvarligt at løslade ham. Efter løsladelsen trak han sig tilbage til Dierhagen i Mecklenburg.

Referencer 

Politikere fra DDR
Politikere fra SED
Tyskere i 1900-tallet
Tyskere i 2000-tallet
Forsuring

Forsuring opstår, når jord, vand eller luft udsættes for syrepåvirkning. Det kan konstateres ved at måle surhedsgraden, pH. Forsuring af jord skyldes dels naturlige processer og dels syreregn. Forsuring forstyrrer naturens balancer, fx fordi mange næringssalte udvaskes af overjorden. Med havenes forsuring som følge af stigningen i atmosfærens kuldioxydindhold, ændres de havlevende dyrs og planters evne til at danne og bevare hårde skaller og andre dele af calciumcarbonat. Dyr og planter der er berørt af forsuringen er kalkflagellater (nanoplankton), koraller, foraminiferer, pighuder, krebsdyr og bløddyr. Havenes forsuring kaldes også det andet kuldioxydproblem.

Naturlige processer 
I planternes rodlag frigives der hele tiden kuldioxid (CO2) som følge af åndingsprocesser i rødderne og nedbrydning af det organiske materiale i jorden.

 1) C6H12O6 + O2 → H2O + CO2
Hvis jorden har en god ventilation forsvinder kuldioxiden normalt op i luften og indgår i fotosyntesen i planterne. Men hvis luftudvekslingen er dårlig, reagerer den i stedet med vandet i jorden og danner kulsyre.
 2) CO2 + H2O ⇔ H2CO3 (Kulsyre)

Konsekvenserne af den kunstige forsuring og den naturlige forsuring er de samme – se sur nedbør.

Havenes forsuring 

Siden starten af industrialiseringen er der sket fald i havenes pH, dvs. at der er sket en øget forsuring.

Hydrosfæren står i ligevægt med atmosfæren, specielt hvad angår kuldioxid (kultveilte), og mellem en tredjedel og halvdelen af den menneskeskabte kuldioxid-udledning ender i verdenshavene og forårsager forsuringen. Forsuringen forventes at spille en stor rolle for mange havlevende organismer, da livet er knyttet til snævre pH-intervaller. Forsuringen vil gøre det vanskeligere at danne og bevare skaller, exoskeletter og andre hårde dele af calciumcarbonat. Dyr og planter der vil blive berørt af forsuringen er kalkflagellater (nanoplankton), koraller, foraminiferer, pighuder, krebsdyr og bløddyr

Forsuringen vil gøre det vanskeligere at danne og bevare skaller, exoskeletter og andre hårde dele af calciumcarbonat. Dyr og planter der er berørt af forsuringen er kalkflagellater (nanoplankton), koraller, foraminiferer, pighuder, krebsdyr og bløddyr.

Der er nu bevis for en effekt på havdyrenes skaller. Måling af muslingeskaller viser en betydelig tykkere skal i muslinger fra 40 eller 2150-2420 år siden sammenlignet med nulevende muslinger.

Referencer

Eksterne henvisninger 
 Video-demo af forsuring. CO2 and the Other Carbon Problem. Ri Channel. The Smart Place for Science 

Økologi
Natur
Vejr
Vandforurening
Hafez al-Assad

Hafez al-Assad (6. oktober 1930 – 10. juni 2000) var præsident i Syrien fra 1971 til 2000, og far til den nuværende præsident Bashar al-Assad. Hafez al-Assad var en alawit.

Eksterne henvisninger 

Syriens præsidenter
Statsoverhoveder der kom til magten ved kup
Politikere fra Syrien
Arne Fog Pedersen

Arne Fog Pedersen (25. august 1911 i Hinnerup – 29. november 1984) var en dansk politiker, minister og højskoleforstander.

Arne Fog Pedersen blev cand. theol. i 1939.

Han var 1939-50 højskolelærer i Rødding, hvor han mødte sin hustru Mette Fog Pedersen f. Høyer, som han blev gift med den 23. april 1939. Han var i årene 1950-53 chef for radioens foredragsafdeling, hvorefter han i 1953 blev forstander for Rødding Højskole. Fra 1954 til 1968 var han formand for Liberalt Oplysnings Forbund (LOF).

I 1968 trådte han ind i VKR-regeringen under Hilmar Baunsgaards ledelse og blev kirkeminister for Venstre 1968-1971. Han var ikke medlem af folkekirken og udmærker sig dermed ved at være den eneste kirkeminister i dansk politisk historie, der ikke var medlem af folkekirken i sin embedsperiode.

I perioden 1972-1976 var Fog Pedersen tilbage som forstander på Rødding og i samme periode formand for Grænseforeningen.

Fra 1976 og frem til 1981 var han generalkonsul i Flensborg, hvor han stadig var bosat frem til sin død.

Kirkeministre fra Danmark
Danske ministre fra Venstre
Teologer fra Danmark
Folkehøjskolelærere fra Danmark
Konsuler fra Danmark
Foreningsformænd fra Danmark
Skolefolk fra Danmark
Personer i Kraks Blå Bog (afdøde)
Personer i Dansk Biografisk Leksikon
Danskere i 1900-tallet
Medlemmer af DRs bestyrelse (tidligere Radiorådet)
Jørgen Jørgensen

Jørgen Jørgensen kan henvise til flere artikler:

 Christian Jørgensen (redaktør) (1815-1876) – dansk redaktør og folketingsmand (Jørgen Christian Jørgensen)
 Jørgen J Jørgensen (skolemand) (1873-1960) – dansk skoleinspektør
 Jørgen Jørgensen (Det Radikale Venstre) (1888-1974) – dansk radikal politiker. I samtiden kaldt Jørgen Jørgensen-Lejre (fulde navn: Jørgen Peter Laurits Jørgensen)
 Jørgen Jørgensen (Det Konservative Folkeparti) (1891-1963) – dansk konservativ politiker. I samtiden kaldt Jørgen Jørgensen-Ullerup.
 Jørgen Jørgensen (filosof) (1894-1969) – dansk filosof (fulde navn: Jens Jørgen Frederik Theodor Jørgensen)
 Jørgen Jørgensen (veterinær) (1900-1971) – en dansk veterinær og laboratorieforstander
 Jørgen Jørgensen (direktør) (1902-1968) – en dansk direktør
 Jørgen B. Jørgensen (1936-2016) - dansk cykelrytter og OL-deltager
 Jørgen Jørgensen (fodboldtræner) – fodboldstræner for Holbæk B&I i perioden 1988–1989

Se også:
 Jørgen Marquard Jørgensen (1896-1977) – en dansk officer
 Jørgen Jürgensen (1780-1841) – selvudnævnt "konge" af Island (1809)
Isefjordsværkstedet

Isefjordsværkstedet (også kaldet Isefjordsgruppen) var et malerværksted der i midten af 1400-tallet malede kalkmalerier i mindst 25 landsbykirker i Roskilde Stift. Værkstedets (i øvrigt ukendte) mester kaldes gerne Isefjordsmesteren eller Vallensbækmesteren. Foruden at male kalkmalerier udførte værkstedet også andre maleropgaver. For eksempel har værkstedet udført en restaureringsopgave på et krucifiks i Over Dråby Kirke. Isefjordsværkstedet malede især scener fra Bibelen med særlig vægt på Det Gamle Testamente, Jesu fødsel og barndom og hans lidelse, død og opstandelse samt dommedag. 

Kirker med eksisterende kalkmalerier
 Asmindrup Kirke
 Bregninge Kirke
 Egebjerg Kirke
 Herlev Kirke
 Karlebo Kirke
 Kirke Hyllinge Kirke
 Lynge Kirke
 Mørkøv Kirke
 Måløv Kirke
 Nørre Herlev Kirke
 Over Dråby Kirke
 Reerslev Kirke
 Skamstrup Kirke
 Tuse Kirke
 Uvelse Kirke
 Vallensbæk Kirke
 Vejlby Kirke
 Sigerslevvester Kirke

Kirker, hvor udsmykningen ikke længere er synlig
 Lillerød Kirke
 Nørre Asmindrup Kirke
 Snostrup Kirke
 Stenløse Kirke
 Tveje Merløse Kirke
 Værslev Kirke

Ekstern henvisning
 Isefjordsværkstedet 

Kirkeligt interiør
Maleri
Danmark i 1400-tallet
Kunst fra Danmark
Møntvaskeri

Et møntvaskeri et et sted hvor man kan få vasket og tørret sit tøj for en sum penge. Bliver ofte brugt af folk, som ikke har mulighed, for at vaske deres tøj hjemme. 

Møntvaskerier er fortsat populære i København. Nogle caféer har taget brug af et "Møntvask-motiv", fx "The Laundromat Café", som ligger på Østerbro.

Vasketøj
Monitor

Det engelske ord monitor (kommer igen fra latin monitor; "advarer") bruges om flere ting:

 Skærm (monitor) – en computerskærm
 Monitor (højttaler) – en højttaler, der sender lyd tilbage til optrædende på en scene
 Monitor (datalogi) – et synkroniseringsprimitiv
 USS Monitor – et amerikansk panserskib fra 1862

fi:Näyttö
Christian Ulrik Gyldenløve

Christian Ulrik Gyldenløve (3. februar 1611 – 6. oktober 1640) var en dansk officer og diplomat. Han var søn af Christian 4. og Kirsten Madsdatter og farbror til Ulrik Frederik Gyldenløve.

Hans far tog sig godt af Christian og gav ham en god uddannelse i blandt andet Sorø og Leiden. I 1634 blev han hofjunker og to år senere hofmarskal. Også økonomisk blev han tilgodeset, da han fik ejendomme i København og Holsten samt et provsti ved Oslo.

Gyldenløve blev også af kongen brugt som diplomatisk udsending til Spanien og Frankrig, Brandenburg og Sverige. Hans sidste diplomatiske rejse gik til Bruxelles i Spanske Nederlande, hvor han skulle få en aftale om at undgå de mange piratangreb, der forekom på danske skibe. Her gjorde han et godt indtryk, og den spanske statholder tilbød ham at gå i spansk tjeneste sammen med dansk kavaleriregiment. Dette accepterede såvel Gyldenløve som Christian 4. Gyldenløve kom derpå til at anføre regimentet på vej mod Spanien. Undervejs mødte han imidlertid megen modstand, der kulminerede, da han med de tilbageværende 600 mand mødte en overlegen hollandsk styrke i nærheden af Köln. Regimentet blev trængt ind på en kirkegård i den lille by Meinerzhagen, hvor han blev ramt og døde.

Han er begravet i Wesel.

Kilder 

 

Danske kongers uægte børn
Hofmarskaller fra Danmark
Danskere i 1600-tallet
Gesandter fra Danmark
Godsejere fra Slesvig og Holsten
Officerer fra Danmark
Christian H. Nielsen

Christian Henrik Nielsen (født 1. januar 1809 i Hjørring, død 1. maj 1881) var en dansk købmand, fabrikant og politiker.

Han voksede fra 1816 op på hovedgården Åstrup. Efter at være blevet gift med Karen Marie Høygaard fra Hjørring etablerede han sig i1831, 22 år gammel, som købmand i hendes hjem i Østergade, som han overtog.

Allerede i sine unge år interesserede Chr. H. Nielsen sig for samfundsmæssige spørgsmål, og da borgerrepræsentationen oprettedes 1837, kom han straks ind i den, og var i mange år dens formand. Han var en fremsynet mand, og arbejdede flittigt for byens udvikling. Han tog bl.a. initiativ til etablering af brolægning og belysning af gadenettet, ligesom han var en drivende kraft bag anlæggelsen af tidssvarende landeveje til Frederikshavn og Løkken. Han organiserede et vognmandslav i Hjørring, og lagde mange kræfter i arbejdet med at få jernbanen til byen. 1852 var han medstifter af Dampskibsselskabet "Vendsyssel", og arbejdede samtidig for at få anlagt en havn ved Hirtshals, bl.a. var han formand for et havneudvalg som han selv havde fået nedsat. 1855 stod han bag stiftelsen af Hjørring Diskonto-bank, og sad i mange år i bankens direktion som dens egentlige leder.

Også de sociale spørgsmål havde hans bevågenhed. 1852 fik han oprettet en begravelseskasse for Hjørring, og året efter foreslog han, på baggrund af en aktuel koleraepidemi, oprettelsen af en sygekasse – den blev dog ikke til noget på daværende tidspunkt. 1860 stod han bag oprettelsen af Firskillingsforeningen.

Også oplysning lå ham på sinde. Han arbejdede bl.a. ihærdigt på at få oprettet en lokal avis, hvilket lykkedes ham i 1843, da Hjørring Amtstidende så dagens lys, og han oprettede en lånebogssamling.

Chr. H. Nielsen drev skudehandel på Norge, hvilket gav ham kontakt til kystens befolkning, som også kom til at nyde godt af hans virkelyst. Han fik således stiftet en understøttelsesforening for fiskere og deres efterladte og en fiskeriforening for vestkysten.

Efter Grundlovens indførelse i 1849 var han sjælen bag den årlige festligholdelse i byen af denne dag, ligesom han tog initiativet til at indsamle midler til at rejse et mindesmærke over Frederik 7., Grundlovens giver, i Christiansgave i 1866.

Chr. H. Nielsen var desuden konsul for Sverige-Norge, Holland, Belgien, Rusland og, efter oprettelsen af den tyske stat, Tyskland. Chr. H. Nielsen var på mange måder en af det moderne Hjørrings grundlæggere, hvorfor det var helt naturligt, at der i 1883 blev rejst en buste af ham i Christiansgave.

Politisk virke 
C.H. Nielsen blev medlem af borgerrepræsentantskabet i Hjørring i 1841 og var dets formand 1841-1842. Han var medlem af Folketinget valgt i Hjørrings Amts 3. valgkreds (Hjørringkredsen) fra 26. februar 1853 til 7. april 1854 hvor han nedlagde sit mandat.

Hæder 
Han blev udnævnt til ridder af Dannebrog i 1865.

Referencer

Eksterne henvisninger 
 

Folketingsmedlemmer i 1850'erne
Personer fra Hjørring
Konsuler fra Danmark
Riddere af Dannebrog
Torben Steno

Torben Steno (født 1. oktober 1959) er en dansk journalist, foredragsholder, studievært og musiker, der har arbejdet på en lang række tv-stationer.

Var i flere år medvært i DR2's alternative madprogram Hjemmeservice sammen med Mik Schack.
På DR2 kunne man også opleve Torben Steno i det historiske program om DDR DDR2 og viste bl.a. klip fra koldkrigsperioden, som den fremstod på østtysk tv. 

Torben Steno deltager i trio-ensemblet Pligten Kalder sammen med Johan Olsen og Peter Jessen

Eksterne henvisninger 
Torben Stenos officielle website

Studieværter fra Danmark
Journalister fra Danmark
Musikere fra Danmark
Ansatte i DR
Personer i Kraks Blå Bog
VM i håndbold 1999 (kvinder)

Håndbold VM Damer 1999 blev afholdt i Norge og Danmark i perioden 30. november – 11. december 1999.

De 24 deltagende lande spillede først en indledende runde med 4 grupper á 6 hold, hvorfra de fire bedste fra hver gruppe gik videre til ottendedelsfinalerne.

Gruppespil

Gruppe A

Gruppe B

Gruppe C

Gruppe D

Slutspil

Ottendedelsfinaler 
  28-17  
  19-24  
  28-17  
  18-21 
  30-23 
  16-26  
  38-18 
  19-22

Kvartfinaler 
  24-21  
  33-21  33-21
  13-24  
  17-19 efs.  17-19

Semifinaler 
  17-18  
  18-30

Bronzekamp 
  28-31 efs.

Finale 
  24-25  (efter 2 × forlænget spilletid)

Slutstilling 

1. 
2. 
3. 
4. 
5. 
6. 
7. 
8. 
9. 
10. 
11. 
12. 
13. 
14. 
15. 
16. 
17. 
18. 
19. 
20. 
21. 
22. 
23. 
24.

Danmarks kampe i den indledende pulje 

Alle Danmarks kampe i den indledende pulje og ottendedelsfinalen blev spillet i Kolding.

Kilde/ekstern henvisning 
 International Handball Federation

1999 (kvinder)
Håndbold i 1999
Kvindehåndbold
Latinus

Latinus, latinernes mytiske stammeheros, var efter sagnet konge i Laurentum i Latium. Mens den græske digter Hesiod i sin bog Theogonien, betegner ham som søn af Odysseus og Kirke, gælder han for romerne sædvanligvis som søn af Faunus. Da Aeneas kom til Latium fra Troja, lovede Latinus ham sin datter Lavinia til ægte, men det kom i den anledning til blodige kampe mellem trojanerne og latinerne. Kampens gang og Latinus' holdning skildres på flere afvigende måder; sædvanligvis hedder det dog, at Latinus faldt i kampen og senere ophøjedes til gud og dyrkedes i Lavinium som Jupiter Latiaris

Eksterne henvisninger 

Mytologi
VM i håndbold 1997 (kvinder)

Verdensmesterskabet i håndbold for kvinder 1997 var det 13. VM i håndbold for kvinder arrangeret af IHF i perioden 30. november – 14. december 1997.

De 24 deltagende lande spillede først en indledende runde med 4 grupper á 6 hold, hvorfra de fire bedste fra hver gruppe gik videre til ottendedelsfinalerne. 

 vandt deres første VM-titel, efter finalesejr over  med hele 33-20.

Indledende runde

Slutspil

Ottendedelsfinaler 
  20-30  
  33-23  
  18-24  
  30-22 
  29-26  
  30-25  
  33-27  (efter 2 × forlænget spilletid)
  28-20

Kvartfinaler 
  24-19 
  19-24  
  25-21  
  21-27

Semifinaler 
  23-25 
  32-22

Bronzekamp 
  27-25

Finale 
  20-33

Rangering

Danmark under VM

Danmarks kampe i den indledende pulje

Danmarks turnering 
Danmark kom til VM som regerende europamester og OL-mestre, så forventningerne var tårnhøje. Holdet startede som forventet med kæmpesejre over de tre svageste modstandere i puljen, men i kampen mod Makedonien kom der grus i den tilsyneladende velsmurte maskine. Danmark tabte uventet, og med det efterfølgende uafgjorte resultat mod Rusland betød det, at Danmark kun gik videre som nr. 3 fra sin pulje.

I de efterfølgende kampe efter cup-systemet kom holdet dog på skinner igen, og især den imponerende sejr på 10 mål i semifinalen mod det meget stærke russiske hold gav optimisme. Det blev så fulgt op (efter tragedien – se herunder) af den knusende sejr over ærkerivalerne fra Norge i finalen, hvor blandt andet Anja Andersen spillede noget nær perfekt.

Holdet vendte hjem til fejring på Københavns Rådhus med en, den bidende frost taget i betragtning, stor menneskemængde til at hylde spillerne på rådhuspladsen. Det danske kvindelandshold var jo også ganske enestående regerende EM-, VM- og OL-mestre samtidig.

Det blev Ulrik Wilbeks sidste mesterskab som træner for det danske damelandshold, som han havde stået i spidsen for siden 1993.

Tragedien under VM 
Under semifinalen mellem Danmark og Rusland i Berlin kom det til en episode mellem en dansk og en tysk tilskuer, og den fik en tragisk udgang. Det begyndte som en heftig ordveksling, men pludselig trak tyskeren en kniv og stak danskeren i hjertet. Danskerens kammerat forsøgte at lægge sig imellem, men opnåede bare selv at blive stukket i halsen. Begge de to danskere døde kort efter. Tyskeren blev umiddelbart efter episoden anholdt. 

Episoden blev ikke kendt før efter kampen, hvor arrangørerne suspenderede turneringen midlertidigt. Beslutningen endte med at blive overladt til den danske trup, der naturligvis var dybt rystet. Men efter grundige overvejelser samt krav om øgede sikkerhedsforanstaltninger accepterede holdet at spille finalen. Efter den overbevisende 13-måls sejr dedikerede holdet triumfen til de to dræbte fans.

Kilde

Ekstern henvisning 
 International Handball Federation

1997 (kvinder)
Håndbold i 1997
Kvindehåndbold
Allokton

Ordet allokton kommer af græsk allos = "anden" + chthon = "jord". I videnskabelig kontekst bruges det om det, som stammer fra et andet område end det sted, hvor det er fundet.

Som begreb bruges ordet inden for de biologiske videnskaber om organismer, som findes på steder eller i nicher, hvor de ikke er oprindeligt hjemmehørende. Eksempelvis regnes Japan-Pileurt og Bisamrotte for alloktone, når de findes i Danmark.

Det er dog en diskussionssag, om organismerne stadig kan kaldes alloktone, når de er naturaliserede og har etableret levedygtige bestande under de lokale forhold.

Se også
Invasive arter

Kilder og henvisninger

 
Biologi
Sætningsled

Sætningsled findes ved at analysere en sætning (sætningsanalyse).
Ved sætningsanalyse bruges følgende tegn, som sættes under ordet:

Se også 
Sætning (grammatik)

Grammatik
TAP Air Portugal

TAP Air Portugal er det nationale portugisiske flyselskab med base i Lissabon. Selskabet blev startet i 1945 under navnet Transportes Aéreos Portugueses (TAP). I dag har selskabet ruter over det meste af verden og blev i 2005 medlem af Star Alliance.

Eksterne henvisninger 

 TAP Portugal

Flyselskaber fra Portugal
Etableret i 1945
Star Alliance
Tine Aurvig-Huggenberger

Tine Aurvig-Huggenberger (tidligere Tine Aurvig-Brøndum født Aurvig Jørgensen 17. april 1963 i Helsingør) var fagforeningsleder og er nu direktør.

Aurvig-Huggenberger arbejdede som pædagogmedhjælper og gjorde fra midten af 1980'erne karriere i Pædagogmedhjælperforbundet som tillidsrepræsentant og afdelingsformand. I 1992 valgtes hun som formand for LO-Storkøbenhavn og i 1995 som sekretær i LO. Ved LO's kongres i 1996 vandt hun over Ib Wistisen som næstformand.

Ved LO's kongres i 2007 stillede hun op som kandidat til formandsposten, men tabte til LO-sekretær Harald Børsting. Umiddelbart efter meddelte Aurvig-Huggenberger, at hun trak sig fra LO-arbejdet.

Fra december 2008 var hun Public Affairs-rådgiver i PrimeTime Kommunikation. I 2010 blev hun chef for Public Affairs, og i 2012 blev hun partner. I 2010 blev Aurvig-Huggenberger færdig med sin MPA (Master of Public Administration) fra CBS.

Fra 2012-2021 var hun direktør for Kreativitet & Kommunikation, brancheforeningen for rådgivende kreative erhverv. .

Bibliografi 
 Forsvar for fællesskabet. Fremad, 2002. 175 sider.  (skrevet sammen med Morten Bødskov, Villy Dyhr, Lars Olsen og Helle Thorning-Schmidt)

Eksterne henvisninger 

 LO
 Kreativitet & Kommunikation
 Dansk Kvindebiografisk Leksikon
 LO-boss brød sammen i retten 
 3F-boss chokeret over Aurvigs millionkrav 

Fagforeningsfolk fra Danmark
Personer fra Helsingør
Personer i Dansk Kvindebiografisk Leksikon
Personer i Kraks Blå Bog
Pædagogmedhjælpere
Poul Ørum

Poul Erik Nørholm Ørum (23. december 1919 i Nykøbing Mors – 27. december 1997) var dansk forfatter, som hovedsageligt har skrevet romaner. 
Hans værker er for det meste bygget op på hans egne oplevelser. Således skriver han i bogen, Ravnen mod aften, om kriminalassisten Jonas Mørck (som spiller hovedrollen i hans krimier): "Denne Jonas er, som alle retningsgivende romanpersoner, en afspaltning af mit væsen. En side af forfatteren i let idealisering, hvortil også hører en vis dæmonisering. Med det forbehold kan han nok kaldes et af mine alter ego'er, skønt næppe det der står mig nærmest". 

Ørum arbejdede fra 1944 til 1957 som journalist. I 1957 bosatte han sig på Fanø. Hans forfatterskab tog sin begyndelse i 1953, da han var 34 år gammel. I tiden fra 1953 til og med 1992, udgav Ørum 39 bøger, heriblandt enkelte digtsamlinger, novellesamlinger, erindringer og essays, men dog hovedsageligt romaner.

Hæder 
 Statens Kunstfond Livsvarig ydelse
 1957 – Kollegernes ærespris
 1958 – Kritikerprisen: Lyksalighedens Ø (roman)
 1963 – Boghandlernes gyldne Laurbær
 1963 – Louisiana-Prisen
 1964 – Johannes Ewalds Legat
 1966 – Jeanne og Henri Nathansens Mindelegat
 1969 – Otto Rungs Forfatterlegat
 1970 – Henrik Pontoppidans mindefonds legat
 1973 – Søren Gyldendal Prisen
 1974 – Poe-klubbens Pris (Berenice)
 1975 – Poe-klubbens Pris (Diplom)
 1976 – Dansk Forfatterforenings H.C. Andersen Legat
 1985 – LOs Kulturpris
 1987 – Martin Andersen Nexø Legatet

Eksterne henvisninger 
 

Personer fra Nykøbing Mors
Krimiforfattere fra Danmark
Fanø
Modtagere af Boghandlernes gyldne Laurbær
Dansksprogede forfattere fra Danmark
Modtagere af Søren Gyldendal-prisen
Danskere nomineret til Nordisk Råds Litteraturpris
Isokron

Isokron er et signal, der kun skifter tilstand i faste intervaller, styret af en taktgiver. Signalet vil dermed få en varighed, der er et multiplum af de data, der sendes og taktgiverens frekvens. Hvis en sådan regelmæssighed ikke forekommer, kaldes signalet anisokront.

Isokron transmission benyttes bl.a. på den serielle kommunikationsport på en computer (RS232)). 

Benyttes desuden til streaming af audio- og videosignaler, og tilbyder en garanteret båndbredde, minimal forsinkelse samt muligheden for at synkronisere præsentationen af et signal på en eller flere enheder med signal-kilden.

Isokrone signaler benyttes overvejende til synkron transmission. Der er dog ikke noget, som hindrer, at senderen ved asynkron transmission afgiver et signal, som er isokront. 

Datanet
Ignaz Zadek

Ignaz Zadek (født 14. februar 1858, død 17. juli 1931) var en tysk læge, der aktivt var medlem af socialdemokratiet i Berlin. Fra 1891 var han medlem af bystyret i Berlin. Året efter blev han formand for Sanitetsarbejder-kommissionen i Berlin, og senere udgiver af Sundhedsarbejder-biblioteket. I 1913 var han med til at stifte foreningen af socialdemokratiske læger. Han var bror til Regina Bernstein.

Kilde 
 Leksikon for det 21. århundrede

Læger fra Tyskland
Politikere fra Det Tyske Kejserrige
Politikere fra Preussen
Tyskere i 1800-tallet
Tyskere i 1900-tallet